Zmluva o dobrovoľníckej činnosti

Zmluvné strany:

Prijímateľ dobrovoľníckej činnosti:

Názov:

Sídlo:

IČO:

Registračné číslo:

v zastúpení:

(ďalej len “organizácia”)

a

Dobrovoľník/dobrovoľníčka:

Meno a priezvisko, titul:

Trvalé bydlisko:

Adresa pobytu (ak sa odlišuje od trvalého bydliska):

Dátum narodenia:

Telefón:

E-mailová adresa:

(ďalej len “dobrovoľník”)

Zákonný zástupca dobrovoľníka (vypĺňa sa v prípade, že dobrovoľník má 15-18 rokov):

Meno a priezvisko, titul:

Trvalé bydlisko:

Adresa pobytu (ak sa odlišuje od trvalého bydliska):

Dátum narodenia:

Telefón:

E-mailová adresa:

(ďalej len “zákonný zástupca”)

Uzatvárajú túto zmluvu:

### Čl. I. Predmet zmluvy

1. Zmluva upravuje vzájomné vzťahy medzi organizáciou a dobrovoľníkom pri vykonávaní dobrovoľníckej činnosti - ......................................................................................................

### Čl. II. Miesto, obsah a trvanie dobrovoľníckej činnosti

1. Miestom vykonávania dobrovoľníckej činnosti je .......................................................
2. Obsahom dobrovoľníckej činnosti je - ........................................................................
3. Trvanie dobrovoľníckej činnosti je od…………………… do……………………

### Čl. III. Zmluvné záväzky organizácie

1. Organizácia sa zaväzuje:
2. poskytnúť dobrovoľníkovi počiatočné zaškolenie a možnosť konzultácie počas jeho dobrovoľníckej činnosti ako aj aktuálne informácie týkajúce sa jeho práce,
3. Oboznámiť dobrovoľníka s právami a povinnosťami, ktoré vyplývajú z vykonávania dobrovoľníckej činnosti,
4. poskytnúť dobrovoľníkovi kontaktnú osobu – koordinátora/ku dobrovoľníkov,
5. zabezpečiť dobrovoľníkovi potrebné pomôcky potrebné pre výkon dobrovoľníckej činnosti.
6. vydať dobrovoľníkovi písomné potvrdenie o trvaní, rozsahu a obsahu dobrovoľníckej činnosti a písomné hodnotenie jeho dobrovoľníckej činnosti, ak o to požiada;
7. vytvoriť pre dobrovoľníka čo najvhodnejšie podmienky pre vykonávanie dobrovoľníckej činnosti. V tejto súvislosti je organizácia súčasne povinná zabezpečiť plnenie povinností a opatrení podľa zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v rozsahu nevyhnutnom na zaistenie bezpečnosti a ochrany zdravia dobrovoľníka pri výkone dobrovoľníckej činnosti tak, aby dobrovoľnícku činnosť dobrovoľník vykonával v podmienkach neohrozujúcich jeho život a zdravie vzhľadom na druh a povahu dobrovoľníckej činnosti.

### Čl. IV. Zmluvné záväzky dobrovoľníka

1. Dobrovoľník sa zaväzuje:
2. vykonávať dobrovoľnícku činnosť osobne, podľa svojich schopností a znalostí, bez nároku na odmenu;
3. dodržiavať zásady bezpečnosti a ochrany zdravia pri práci, pričom podpisom tejto zmluvy prehlasuje, že s nimi bol oboznámený
4. neodkladne oznámiť zmenu svojich kontaktných a osobných údajov, ktoré môžu vplývať na vykonávanie dobrovoľníckej činnosti;
5. pri výkone dobrovoľníckej činnosti dodržiavať pokyny a usmernenia organizácie, resp. ňou určenej osoby;
6. používať pracovné, pomôcky poskytnuté mu zo strany organizácie výlučne v súvislosti s vykonávaním dobrovoľníckej činnosti;
7. zúčastňovať sa na odbornej príprave a nácvikoch činnosti organizovaných organizáciou za predpokladu, že organizácia účasť na takejto príprave a nácvikoch považuje za nevyhnutné pre vykonávanie dobrovoľníckej činnosti;
8. Dobrovoľník:
9. berie na vedomie, že organizácia nenesie zodpovednosť za prípadné škody na jeho/jej majetku a zdraví,
10. berie na vedomie, že ním poskytnuté osobné údaje organizácia spracúva v súlade so všeobecne záväznými právnymi predpismi pre vnútornú potrebu, najmä na evidenčné a štatistické účely a na informovanie prijímateľa dobrovoľníckej činnosti. Osobnú údaje budú spracúvané za účelom plnenia zmluvy, a to po dobu trvania tejto zmluvy a minimálne 5 rokov od jej ukončenia. Organizácia spracúva osobné údaje dobrovoľníka v rozsahu meno, priezvisko dobrovoľníka prípadne jeho zákonného zástupcu, dátum narodenia, adresu trvalého pobytu, resp. adresu bydliska, ak sa odlišuje od adresy trvalého pobytu, telefónne čislo a emailovú adresa. Podrobné informácie o tom, ako organizácia zhromažďuje, spracúva a chráni osobné údaje dobrovoľníka a tretích osôb, ako aj ich práva ako dotknutých osôb sú upravené v zásadách spracúvania osobných údajov nachádzajúcich sa na webovej stránke <https://www.dofe.sk/gdpr> pričom dobrovoľník podpisom tejto zmluvy vyhlasuje, že sa s nimi oboznámil.
11. je povinný zachovávať mlčanlivosť o dôverných informáciách, ktorými sa pre účely tejto zmluvy rozumejú všetky informácie, ktoré organizácia poskytne dobrovoľníkovi v súvislosti s výkonom dobrovoľníckej činnosti, alebo s ktorými sa dobrovoľník v súvislosti s výkonom dobrovoľníckej činnosti oboznámi akýmkoľvek iným spôsobom, a to najmä, nie však výlučne informácie týkajúce sa činností organizácie, jej vnútornej štruktúry, know-how organizácie týkajúce sa akéhokoľvek aspektu jej činnosti a pod., a to bez ohľadu na formu ich zachytenia. Povinnosť dobrovoľníka zachovávať mlčanlivosť platí neobmedzene aj po zániku tejto zmluvy.
12. zodpovedá za škodu spôsobenú porušením tejto zmluvy a/alebo v súvislosti s vykonávaním dobrovoľníckej činnosti organizácii a/alebo tretím osobám.

### Čl. V. Ukončenie dobrovoľníckej činnosti a zánik zmluvy

1. Zmluvné strany sa dohodli, že táto zmluva sa uzatvára na dobu určitú, a to do konca trvania dobrovoľníckej činnosti uvedenej vyššie.
2. Okrem uplynutia doby podľa predchádzajúceho odseku tohto článku zmluvy sa zmluvný vzťah založený touto zmluvou končí:
   1. písomnou dohodou zmluvných strán, a to ku dňu uvedenému v tejto dohode,
   2. písomnou výpoveďou ktorejkoľvek zmluvnej strany,
   3. písomným odstúpením od zmluvy.
3. Organizácia aj dobrovoľník sú oprávnení kedykoľvek vypovedať túto zmluvu aj bez udania dôvodu, a to písomnou výpoveďou doručenou druhej zmluvnej strane. V prípade skončenia tejto zmluvy výpoveďou sa zmluvný vzťah založený touto zmluvou skončí uplynutím výpovednej lehoty v trvaní jedného (1) mesiaca, ktorá  začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.
4. Organizácia je oprávnená odstúpiť od tejto zmluvy v prípade, ak:
   1. dobrovoľník svojím konaním spôsobuje organizácii a/alebo tretím osobám škodu, resp. je dôvodná obava, že konaním dobrovoľníka takáto škoda môže vzniknúť;
   2. dobrovoľník vykonáva dobrovoľnícku činnosť pod vplyvom alkoholu a/alebo inej návykovej látky;
   3. dobrovoľník bol právoplatne odsúdený pre úmyselný trestný čin.
5. Dobrovoľník je oprávnený odstúpiť od tejto zmluvy v prípade, ak:
6. organizácia požaduje od dobrovoľníka vykonanie zdravia ohrozujúcich úloh, resp. činností, alebo je inak je bezprostredne ohrozený jeho život alebo zdravie.
7. Odstúpenie od zmluvy musí byť uskutočnené v písomnej forme a musí byť doručené druhej zmluvnej strane. V prípade odstúpenia od zmluvy sa zmluvný vzťah založený touto zmluvou skončí v deň, nasledujúci po dni, v ktorom bolo druhej zmluvnej strane odstúpenie od zmluvy doručené.
8. V prípade zániku zmluvy je dobrovoľník/dobrovoľníčka povinný vrátiť organizácii všetky dokumenty, materiál, údaje a akékoľvek iné veci, ktoré mu boli poskytnuté v súvislosti s výkonom dobrovoľníckej činnosti (v stave zodpovedajúcom ich obvyklému opotrebeniu primeranému dĺžke trvania dobrovoľníckej činnosti).

### Čl. VI. Záverečné ustanovenia

1. Právne pomery zúčastnených strán bližšie nešpecifikované v tejto zmluve sa riadia ustanoveniami Občianskeho zákonníka, zákona o dobrovoľníctve a ďalších všeobecne záväzných právnych predpisov.
2. Zmeny a doplnky zmluvy možno vykonať písomným dodatkom len na základe vzájomnej dohody účastníkov.
3. Zmluva je vyhotovená v 2 exemplároch, z ktorých 1 obdrží organizácia a 1 dobrovoľník/dobrovoľníčka.
4. Zmluva nadobúda platnosť dňom podpisu oprávneného zástupcu organizácie a dobrovoľníka.
5. Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu bez akýchkoľvek výhrad podpisujú.

V ......................................................., dňa .........................

Podpis dobrovoľníka:

Podpis zákonného zástupcu (vypĺňa sa v prípade, že dobrovoľník má 15-18 rokov):

Podpis zástupcu prijímajúcej organizácie: